RESOLUCIÓN do 31 de xullo de 2025, da Dirección Xeral de Xuventude, pola que se publica a Resolución do 30 de xullo de 2025 de concesión das axudas convocadas ao abeiro da Orde do 21 de abril de 2025, pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2025 (código de procedemento BS306B).
Consellería de Cultura, Lingua e Xuventude — III. Outras disposicións — 08/08/2025

No
Diario Oficial de Galicia
número 85, do 6 de maio de 2025, publícase a Orde do 21 de abril de 2025 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2025 (código de procedemento BS306B).
De conformidade co artigo 19 da antedita orde, o órgano competente para resolver será a persoa titular da Dirección xeral de Xuventude, por delegación da persoa titular da Consellería de Cultura, Lingua e Xuventude.
Así mesmo, o artigo 12 da mesma orde, establece que se publicará no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e a correspondente resolución deste procedemento. Esta publicación producirá os efectos da notificación.
Polo exposto, logo da presentación das solicitudes, unha vez finalizada a instrución e a fiscalización, e ditada o día 30 de xullo a resolución que finaliza o procedemento,
Primeiro Ordenar a publicación no
Diario Oficial de Galicia
do contido íntegro da Resolución do 30 de xullo de 2025, de concesión das axudas convocadas ao abeiro da Orde do 21 de abril de 2025 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2025 (código de procedemento BS306B), que se xunta como anexo desta resolución.
Segundo. Comunicar que a Resolución do 30 de xullo de 2025, que finaliza este procedemento, esgota a vía administrativa e contra ela poderase interpor potestativamente un recurso de reposición ante o mesmo órgano que a ditou, no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, o órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de xullo de 2025
Pola Orde do 21 de abril de 2025 (
Diario Oficial de Galicia
nº 85, do 6 de maio) establecéronse as bases reguladoras e convocouse o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2025.
Unha vez comprobadas as solicitudes polo órgano instrutor, examinadas pola Comisión de Avaliación as admitidas a trámite e emitido por esta o informe referido no artigo 16.6, á vista da proposta de resolución formulada polo órgano instrutor, tendo en conta as dispoñibilidades orzamentarias e atribuída a competencia para resolver, por delegación da persoa titular da Consellería de Cultura, Lingua e Xuventude, segundo o disposto no artigo 19.1 e na disposición adicional primera da orde de convocatoria,
Primeiro. Conceder a axuda ás asociacións, federacións e grupos informais de mozas e mozos recollidas no anexo I, na contía sinalada para cada entidade ou grupo e en aplicación dos criterios de avaliación e prelación establecidos nos artigos 16.7 e 17, por un importe total de 383.423,63 €.
Segundo. Establecer a lista de reserva que se recolle no anexo II, de acordo co artigo 18.2 e coa orde de prelación establecida no artigo 16.7.
Terceiro. Denegar a axuda á asociación recollida no anexo III, por non acadar o proxecto presentado a puntuación mínima de 50 puntos exixida no artigo 17.
Cuarto. Desestimar e inadmitir as solicitudes das asociacións e grupos informais de mozas e mozos recollidas no anexo IV, con indicación da causa concreta que a motiva.
Quinto. Dar por desistidas as solicitudes das asociacións e grupos informais de mozas e mozos recollidas no anexo V, por non atender o requirimento de emenda, tal e como establece o artigo 13.1.
Sexto. De conformidade co artigo 19.3, as entidades ou grupos beneficiarios disporán dun prazo de dez días, desde a publicación da resolución de concesión, para realizar algún dos seguintes trámites mediante a presentación do anexo V:
a) Renunciar á subvención concedida se, por calquera circunstancia, non puidese realizar o proxecto subvencionado, tendo en conta o establecido no artigo 5.4.
b) Solicitar o anticipo previsto no artigo 26.2. Para iso, deberá presentar, ademais:
1º. O anexo X debidamente cuberto. No caso dos grupos informais, todas as persoas que o compoñen deberán ser titulares da conta bancaria e asinar este anexo.
2º. Os certificados de estar ao día no pagamento coa Seguridade Social e no pagamento das débedas coa Administración pública da Comunidade Autónoma, só no caso de que se tiveren oposto expresamente á súa consulta automática no trámite de solicitude.
3º. O certificado de estar ao día no pagamento de obrigas tributarias coa Axencia Estatal de Administración Tributaria, só no caso de que non tivesen dado o consentimento expreso para realizar a consulta no trámite de solicitude.
Transcorrido o prazo de dez días, non se admitirán máis solicitudes de anticipo.
Sétimo. O período subvencionable termina o 31 de outubro de 2025 e a data límite para presentar a xustificación da subvención é o 15 de novembro de 2025.
Xustificarase a totalidade do proxecto subvencionado, para o cal deberá achegarse a documentación relacionada no artigo 20.
Oitavo. Esta resolución pon fin á vía administrativa e contra ela as persoas interesadas poderán interpoñer o recurso potestativo de reposición ante ante o mesmo órgano que a ditou, no prazo dun mes contado a partir do día seguinte ao da súa notificación, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados dende o día seguinte ao da súa notificación, de conformidade co disposto no artigo 46 da Lei 29/1988, do 13 de xullo, reguladora da xurisdición contencioso-administrativa.
Noveno. A publicación desta resolución producirá os efectos de notificación, nos termos establecidos no artigo 12 da orde de convocatoria e no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 30 de xullo de 2025. O conselleiro de Cultura, Lingua e Xuventude. P.D. (Orde do 21.4.2025). Lara del Carmen Meneses Álvarez, directora xeral de Xuventude.